Na temelju čl. 39. Zakona o sustavu državne uprave (N.N., br.: 150/11 i 12/13), čl. 77. stavka 3. Uredbe o unutarnjem ustrojstvu Ministarstva znanosti, obrazovanja i sporta (N.N., br.: 28/12, 40/13, 123/13 i 17/15), ministar znanosti, obrazovanja i sporta donio je:

**O D L U K U**

**o imenovanju Ekspertne radne skupine za provedbu 5. cilja Strategije obrazovanja, znanosti i tehnologije: Unaprijediti kvalitetu rukovođenja u odgojno-obrazovnim ustanovama**

Za voditelja Ekspertne radne skupine imenuje se dr. sc. Stjepan Staničić, izv. prof.

1. dr. sc. Vesna Kovač, zamjenica voditelja, Filozofski fakultet Sveučilišta u Rijeci
2. dr. sc. Oleg Đaković, član, zamjenik voditelja Agencije za odgoj i obrazovanje – Podružnica Rijeka
3. Mario Rogač, prof., pomoćnik ravnateljice Agencije za odgoj i obrazovanje, Zagreb
4. Vlade Matas, prof., Agencija za odgoj i obrazovanje – predstojnik Podružnice Split
5. Vlado Prskalo, prof., Srednja škola M. A. Reljkovića, Slavonski Brod
6. Suzana Hitrec, prof., predsjednica Udruge hrvatskih srednjoškolskih ravnatelja, Zagreb
7. Nikica Mihaljević prof., predsjednik Hrvatske udruge ravnatelja osnovnih škola, Zagreb
8. Maja Jukić, dipl. ing.., Nacionalni centar za vanjsko vrednovanje obrazovanja, Zagreb
9. Vesna Hrvoj Šic, prof., Ministarstvo znanosti, obrazovanja i sporta, Zagreb

Ekspertna radna skupina, sukladno 5. cilju Strategije obrazovanja, znanosti i tehnologije : Unaprijediti kvalitetu rukovođenja u odgojno-obrazovnim ustanovama , za temeljnu zadaću ima :

* Izraditi standard zanimanja ravnatelja
* Izraditi nacionalni standard kvalifikacija za ravnateljsku profesiju
* Razvoj modela uvođenja sustava (re)licenciranja za stjecanje i zadržavanje dopusnice za rad ravnatelja u odgojno-obrazovnim ustanovama

Tehničku potporu radu Ekspertne radne skupine pruža Agencija za odgoj i obrazovanje.

Odluka je stupila na snagu 17. srpnja 2015. godine.